



**Πρόσκληση Υποβολής Προσφορών για Ανάθεση ΥΠΗΡΕΣΙΩΝ ΕΓΚΑΤΑΣΤΑΣΗΣ ΚΑΙ ΠΑΡΑΜΕΤΡΟΠΟΙΗΣΗΣ ΥΠΟΛΟΓΙΣΤΙΚΩΝ ΣΥΣΤΗΜΑΤΩΝ, ΔΙΚΤΥΑΚΟΥ ΚΑΙ ΗΛΕΚΤΡΟΝΙΚΟΥ ΕΞΟΠΛΙΣΜΟΥ ΩΣ ΤΜΗΜΑ ΤΗΣ δημιουργίαΣ ΤΟΥ ΕΡΓΑΣΤΗΡΙΟΥ PIT STOP**

**για την υλοποίηση του έργου PIT STOP του Προγράμματος Interreg V-A Greece – Italy (EL-IT) 2014-2020**

**Απόφαση αρ. πρωτ.: 821/9-09-2019**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Eπιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 27/04/2018 σύμβαση χρηματοδότησης του έργου **«Innovation Pathways for Urban** development» και ακρωνύμιο PIT STOP και τα παραρτήματα αυτής,
10. την υπ. αριθ. 576/19-04-2018 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου PIT STOP του προγράμματος Interreg Greece - Italy 2014-2020,
11. την υπ. Αριθ. **ΑΔΑ: 6000469ΗΛΒ-3ΧΝ** απόφαση έγκρισης διάθεσης πίστωσης της Διοικητικής Επιτροπής του Επιμελητηρίου Αχαΐας
12. το υπ. αριθμ. 615/05-9-2019 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας
13. τη ΣΑΕΠ 301.6 και ενάριθμο 2018ΕΠ301600007

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν **εντός επτά (7) ημερών** σφραγισμένο κλειστό φάκελο με την προσφορά τους για την παροχή υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού για τη λειτουργία της θερμοκοιτίδας (PIT STOP Lab), στις εγκαταστάσεις του Επιμελητηρίου Αχαΐας, αξίας **3.000,00€ συμπεριλαμβανομένου του ΦΠΑ και όλων των νόμιμων κρατήσεων,** σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«Innovation Pathways for Urban development»** και ακρωνύμιο – **PIT STOP,** το οποίο εγκρίθηκε στη 1η πρόσκληση του Προγράμματος Interreg V-A Ελλάδα – Ιταλία 2014-2020, υπό τον Άξονα Προτεραιότητας 1 “Innovation and Competitiveness”, Ειδικό Στόχο 1.2 – “Supporting the incubation of innovative specialized micro and small enterprises in thematic sectors of interest to the Programme Area”.

Το Εταιρικό Σχήμα αποτελείται από:

* Δήμος Μπαρλέττα
* Επιμελητήριο του Μπάρι
* Δήμος Μπιτόντο
* Δήμος Ιωαννίνων
* Επιμελητήριο Αχαΐας

Το έργο PIT STOP στοχεύει να υποστηρίξει την ίδρυση νέων θερμοκοιτίδων επιχειρήσεων στον τομέα της καινοτομίας καθώς και ένα χώρο για να επιταχύνει την επιτυχημένη ανάπτυξη εταιρειών σε υποστηριζόμενο περιβάλλον, δημιουργώντας απασχόληση. Η σημαντικότερη πτυχή είναι να εξεταστεί το αστικό περιβάλλον που συνδέει τα δεδομένα, τους ανθρώπους και τη γνώση μέσω του μοντέλου PIT STOP, με στόχο την προώθηση καινοτόμων ιδεών που θα προσφέρουν νέες υπηρεσίες καθώς και την ταυτόχρονη ενίσχυση των διασυνοριακών συνεργειών μεταξύ των θεσμικών οργάνων, των ενδιάμεσων φορέων και των κοινοτήτων σε νέες οικονομικές προοπτικές για την ανάπτυξη νέων επιχειρηματικών ιδεών και την αναδόμηση των υφιστάμενων ΜΜΕ. Έτσι, ο γενικός στόχος του Έργου είναι να οδηγήσει σε μια βέλτιστη διαδικασία τοπικής οικονομίας, ικανή να προωθήσει έναν καλύτερο διάλογο μεταξύ έρευνας και βιομηχανίας και να ενθαρρύνει τη δημιουργία νέων ευκαιριών απασχόλησης για τους νέους. Ο στόχος του έργου υλοποιείται με την ενίσχυση των ικανοτήτων των νέων, τη βελτίωση της ανταγωνιστικότητας των επιχειρήσεων, αλλά και την ευαισθητοποίηση της τοπικής ζήτησης.

Στο πλαίσιο της παρούσας σύμβασης ζητείται η παροχή υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού, από νομικά ή φυσικά πρόσωπα που έχουν εμπειρία στην παροχή σχετικών υπηρεσιών προς την Αναθέτουσα Αρχή, σχετικά με:

* Υπηρεσίες Εγκατάστασης ηλεκτρολογικού εξοπλισμού, CVP 51110000-6
* Εργασίες ηλεκτρολογικών εγκαταστάσεων, CVP 45310000-3
* Υπηρεσίες εγκατάστασης ηλεκτρονικών υπολογιστών και περιφερειακού εξοπλισμού, CVP [62091000](https://echamber.pcci.gr/eChamber/login.php?action=sKad&kad=62091000)
* [Υπηρεσίες επισκευής ηλεκτρονικών υπολογιστών και περιφερειακού εξοπλισμού](https://echamber.pcci.gr/eChamber/login.php?action=sKad&kad=95111000), CVP [95111000](https://echamber.pcci.gr/eChamber/login.php?action=sKad&kad=95111000)

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2019 και τελικώς τον προϋπολογισμό του έργου **PIT STOP** και συγκεκριμένα το:

* Πακέτο Εργασίας 4, Παραδοτέο 4.5.1

Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «PIT STOP» και τίτλο «**Innovation Pathways for Urban development**» το οποίο έχει ενταχθεί στο Επιχειρησιακό Πρόγραμμα «Interreg Ελλάδα – Ιταλία» και έχει λάβει κωδικό 5003425 προτίθεται να υλοποιήσει εντός του 2019 την κάτωθι δράση:

|  |  |  |  |
| --- | --- | --- | --- |
| **Αριθμός και τίτλος Παραδοτέου** | **Περιγραφή Εργασίας** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| **D 4.5.1**  **Υπηρεσίες εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού.** | Παροχή υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού που θα περιλαμβάνει:   1. Εγκατάσταση μισθωμένης γραμμής Internet 2. Εγκατάσταση και παραμετροποίηση ενός Ethernet Router (MIKRO TIK / ROUTER BOARD RB 2011 series) 3. Εγκατάσταση και παραμετροποίηση ενός Ethernet Switch (HEWLETT PACKARD Enterprise) 4. Απεγκατάσταση ενός Rack και τοποθέτηση νέου Server Rack (Rack 42 U – STEEL) 5. Τοποθέτηση στο Rack, εγκατάσταση και παραμετροποίηση ενός εξυπηρετητή (DELL EMC Mod No 85CXY) και εγκατάσταση Windows Server 2016, Essentials. O εξυπηρετητής θα λειτουργεί ως file server, backup server, domain controller, κλπ. 6. Εγκατάσταση εξωτερικού σκληρού δίσκου (SEAGATE Back Up Plus) για backup αρχείων χρηστών στο server 7. Εγκατάσταση και σύνδεση UPS στο RACK και στο server 8. Δημιουργία και ρύθμιση τοπικού δικτύου (ενσύρματου και ασύρματου) για όλες τις δικτυακές συσκευές. 9. Εγκατάσταση στο τοπικό δίκτυο 12 ηλεκτρονικών υπολογιστών και εγκατάσταση των windows 10 10. Εγκατάσταση σε 12 υπολογιστές λογισμικού (Οffice κλπ). 11. Εγκατάσταση στο δίκτυο εκτυπωτών, δικτυακών συσκευών, Η/Υ, κλπ. 12. Ρυθμίσεις δικτύου για αυτόματη λήψη backup και εβδομαδιαία επίβλεψη της καλής λειτουργίας του δικτύου. 13. Τυχόν καλώδια δικτύου, πολύπριζα και άλλα υλικά επιβαρύνουν τον ανάδοχο. 14. Τεχνική υποστήριξη για τουλάχιστον 1 έτος | **2.419,35 €** | **2.999,99** **€** |

Καλούνται νομικά ή φυσικά πρόσωπα που παρέχουν σχετικές υπηρεσίες να υποβάλλουν εγγράφως τις προσφορές τους έως την **Τρίτη** **17/09/2019 και ώρα 12.00 μμ** **(καταληκτική ημερομηνία παραλαβής προσφορών)** στην έδρα της υπηρεσίας μας (Μιχαλακοπούλου 58, ΤΚ 26221, Πάτρα, 1ος όροφος).

Για την τεκμηρίωση της δυνατότητας παροχής των υπό ανάθεση υπηρεσιών οι υποψήφιοι πρέπει να υποβάλλουν με τις προσφορές τους, επί ποινή αποκλεισμού τις απαραίτητες άδειες για την υλοποίηση των ανωτέρω.

Ο συνολικός προϋπολογισμός του προς ανάθεση έργου ανέρχεται σε **2.999,99€** συμπεριλαμβανομένου ΦΠΑ (Καθαρό ποσό: 2.419,35€ - ΦΠΑ: 580,65€).

Το ποσό της προσφοράς των υποψηφίων Αναδόχων πρέπει να περιέχει κάθε έξοδο ή δαπάνη απαραίτητη για την εκτέλεση του έργου και σε καμία περίπτωση το ποσόν που θα καταβληθεί στον Ανάδοχο δεν δύναται να υπερβεί το ποσόν της προσφοράς του.

Ο υποψήφιος ανάδοχος θα πρέπει, επί ποινή αποκλεισμού, να χρησιμοποιήσει το υπόδειγμα Οικονομικής Προσφοράς του Παραρτήματος Ι, για την υποβολή της Οικονομικής προσφοράς του.

***Η ανάθεση θα γίνει στον υποψήφιο Ανάδοχο που θα υποβάλλει την προσφορά με τη χαμηλότερη συνολική τιμή μεταξύ των υποψηφίων που θα τεκμηριώσουν τη δυνατότητα παροχής των υπό ανάθεση υπηρεσιών σύμφωνα με τα πιο πάνω αναφερόμενα***.

Με τον Ανάδοχο θα υπογραφεί σχετική σύμβαση.

Η αποπληρωμή των υπηρεσιών που θα παρασχεθούν θα γίνει ανάλογα με την ταμειακή ρευστότητα του έργου.

Η πληρωμή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

**Α.** **Αποκλεισμός από την συμμετοχή στην διαδικασία**

1. Αποκλείεται από τη συμμετοχή στην παρούσα διαδικασία ανάθεσης προσφέρων οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για κοινοπρακτικό σχήμα) ένας ή περισσότεροι από τους λόγους που αναφέρονται στα Άρθρα 73 & 74 του Ν. 4412/2016.

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε τελεσίδικη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό.

Στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (Ο.Ε. και Ε.Ε.) και IKE ιδιωτικών κεφαλαιουχικών εταιρειών, η υποχρέωση του προηγούμενου εδαφίου αφορά κατ’ ελάχιστον στους διαχειριστές.

Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου.

Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

2. Όταν ο προσφέρων έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή/και όταν η αναθέτουσα αρχή μπορεί να αποδείξει με τα κατάλληλα μέσα ότι ο προσφέρων έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο προσφέρων είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Δεν αποκλείεται οικονομικός φορέας που έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων, είτε έχει υπαχθεί σε δεσμευτικό διακανονισμό για την καταβολή τους. Επίσης, δεν αποκλείεται οικονομικός φορέας, όταν ο αποκλεισμός θα ήταν σαφώς δυσανάλογος, ιδίως όταν μόνο μικρά ποσά των φόρων ή των εισφορών κοινωνικής ασφάλισης δεν έχουν καταβληθεί ή όταν ενημερώθηκε σχετικά με το ακριβές ποσό που οφείλεται λόγω αθέτησης των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης σε χρόνο κατά τον οποίο δεν είχε τη δυνατότητα να λάβει μέτρα, πριν από την εκπνοή της προθεσμίας υποβολής προσφοράς.

3. Αποκλείεται από τη συμμετοχή στη διαδικασία σύναψης της παρούσας σύμβασης, προσφέρων οικονομικός φορέας που δεν τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου.

4. Για όλες τις ανωτέρω δεσμεύσεις του αναδόχου θα προσκομιστεί σχετική υπεύθυνη δήλωση του νομίμου εκπροσώπου του φορέα με θεωρημένο το γνήσιο της υπογραφής.

### Β Τεχνική και επαγγελματική ικανότητα

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται (επί ποινή αποκλεισμού):

α) να έχουν εμπειρία στην υλοποίηση αντίστοιχων έργων υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού με ελάχιστη απαίτηση κατά τη διάρκεια της τελευταίας πενταετίας την επιτυχή ολοκλήρωση τουλάχιστον τριών έργων.

* πίνακας έργων τεκμηρίωσης της εμπειρίας τους με αναφορά στην αναθέτουσα αρχή, το αντικείμενο, τον προϋπολογισμό, την ημερομηνία έναρξης και λήξης του έργου, συνοδευόμενο από βεβαιώσεις καλής εκτέλεσης ή πρακτικά παραλαβής ή υπεύθυνες δηλώσεις.

Ο Πίνακας έργων πρέπει να συνταχθεί σύμφωνα με το ακόλουθο Υπόδειγμα:

|  |  |  |  |  |  |  |
| --- | --- | --- | --- | --- | --- | --- |
| Α/Α | Αναθέτουσα Αρχή-Φορέας | Αντικείμενο/ Σύντομη Περιγραφή Έργου | Προϋπο-λογισμός | Έναρξη - Ληξη | Συνεισφορά στο Έργο | Στοιχείο τεκμηρίωσης (τύπος & ημερομηνία) |
|  |  |  |  |  |  |  |

β) να διαθέτουν ομάδα έργου με τα κάτωθι προσόντα και εμπειρία. Ειδικότερα, η Ομάδα Έργου θα πρέπει να διαθέτει το παρακάτω εξειδικευμένο προσωπικό:

* Να διατεθεί ένας Υπεύθυνος Έργου (project manager) με 5ετή τουλάχιστον επαγγελματική εμπειρία σε Ανάπτυξη Δικτύων, προκειμένου να ανταποκριθεί επαρκώς στην πολυπλοκότητα και τις ιδιαίτερα υψηλές απαιτήσεις του εν λόγω έργου. Θα πρέπει να διαθέτει πτυχίο ΑΕΙ Πολυτεχνικής Σχολής με κατεύθυνση την πληροφορική
* Δύο Υπεύθυνους Τεχνικής Υποστήριξης ,Εγκατάστασης λογισμικού και διαχείρισης δικτύων. Θα πρέπει να διαθέτει πτυχίο ΑΕΙ Πολυτεχνικής Σχολής με κατεύθυνση την πληροφορική

**Θα πρέπει να κατατεθούν :**

* Αναλυτικά Βιογραφικά Σημειώματα όλων των μελών της Ομάδας Έργου .
* Στοιχεία τεκμηρίωσης των απαιτούμενων προσόντων της ομάδας έργου βάσει της προκήρυξης, ήτοι: Τίτλοι σπουδών και πιστοποίησης της αγγλικής γλώσσας (απλές φωτοτυπίες).
* Υπεύθυνες Δηλώσεις εξωτερικών συνεργατών που συμμετέχουν στην Ομάδα Έργου περί αποδοχής της συνεργασίας τους με τον υποψήφιο Ανάδοχο.
* Τα στελέχη της Ομάδας Έργου μπορεί είτε να συνδέονται με σχέση εξαρτημένης εργασίας ή να είναι εταίροι ή μέλη διοίκησης του υποψήφιου αναδόχου, είτε να είναι εξωτερικοί συνεργάτες του υποψηφίου αναδόχου, είτε να είναι στελέχη του συμμετέχοντα υπεργολάβου.

**Γ. Περιεχόμενα Φακέλου Προσφοράς**

1. **Σύντομο βιογραφικό – προφίλ** του φυσικού/ νομικού προσώπου
2. **Υπογεγραμμένη υπεύθυνη δήλωση** του νομίμου εκπροσώπου με θεωρημένο το γνήσιο της υπογραφής στην οποία να αναγράφεται ότι:
   * ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016 σύμφωνα και με τα οριζόμενα στην Παράγραφο Α - Αποκλεισμός από την συμμετοχή στην διαδικασία
   * ότι πληροί τις προϋποθέσεις του Άρθρου 24 του Ν.4412/2016,
   * ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του
3. Τις **απαραίτητες άδειες** για την υλοποίηση των ζητούμενων υπηρεσιών
4. Αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** ([www.gsis.gr](http://www.gsis.gr)).
5. Τα **δικαιολογητικά της παραγράφου Β** για την **απόδειξη** της **τεχνικής και επαγγελματικής ικανότητας**.
6. **Οικονομική Προσφορά,** σύμφωνα με το Υπόδειγμα του Παραρτήματος Ι.

**Δ. Απαιτούμενα Δικαιολογητικά**

Για την απόδειξη της μη συνδρομής των λόγων αποκλεισμού ο Ανάδοχος υποχρεούται πριν την υπογραφή της σύμβασης να υποβάλλει σε πρωτότυπα ή αντίγραφα που εκδίδονται σύμφωνα με τις διατάξεις του άρθρου 1 του ν. 4250/2014 (Α΄ 74) τα κάτωθι :

1. απόσπασμα ποινικού μητρώου, έκδοσης του τελευταίου τριμήνου από την ημερομηνία υπογραφής της σύμβασης. Η υποχρέωση προσκόμισης του αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο.
2. πιστοποιητικά, έκδοσης τελευταίου τριμήνου από την ημερομηνία υπογραφής της σύμβασης, που εκδίδονται από αρμόδιες αρχές ότι ο προσωρινός ανάδοχος
   1. δεν έχει αθετήσει τις υποχρεώσεις του όσον αφορά την καταβολή φόρων
   2. δεν έχει αθετήσει τις υποχρεώσεις του όσον αφορά την καταβολή εισφορών κοινωνικής ασφάλισης (αν ο Ανάδοχος είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση και οφείλει να προσκομίσει επιπλέον υπεύθυνη δήλωση αναφορικά με τους οργανισμούς κοινωνικής ασφάλισης, κύριας και επικουρικής, στους οποίους οφείλει να καταβάλει εισφορές)

Αν δεν εκδίδεται κάποιο έγγραφο ή πιστοποιητικό από τα πιο πάνω αναφερόμενα ή όπου το έγγραφο ή το πιστοποιητικό αυτό δεν καλύπτει όλες τις περιπτώσεις που αναφέρονται πιο πάνω, το έγγραφο ή το πιστοποιητικό μπορεί να αντικαθίσταται από ένορκη βεβαίωση του ενδιαφερομένου ενώπιον αρμόδιας δικαστικής αρχής ή συμβολαιογράφου.

1. Για την απόδειξη της νόμιμης σύστασης και εκπροσώπησης, στις περιπτώσεις που ο ανάδοχος είναι νομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του). Από τα ανωτέρω έγγραφα πρέπει να προκύπτουν η νόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία υπογραφής της σύμβασης (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Αν ο ανάδοχος δεν υποβάλει τα απαιτούμενα πρωτότυπα ή αντίγραφα, των παραπάνω δικαιολογητικών, η διαδικασία ματαιώνεται.

Υπεύθυνος επικοινωνίας: κ. Κωνσταντίνος Γιωτόπουλος, τηλ. 2610241244, [projects@e-a.gr](mailto:projects@e-a.gr)

Ο Πρόεδρος

Πλάτων Μαρλαφέκας

**ΠΑΡΑΡΤΗΜΑ Ι**

**ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος θα υπογράψει και θα σφραγίσει όλες τις σελίδες της παρούσης)

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία: Διεύθυνση:  Τηλ., FAX, Email: | **ΠΡΟΣ**  ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58, ΠΑΤΡΑ  ΤΚ 26221 - ΠΑΤΡΑ |

**ΟΙΚΟΝΟΜΙΚΗ ΠΡΟΣΦΟΡΑ**

Που αφορά το έργο Ανάθεσης ***Υπηρεσιών υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού*** ως τμήμα της δράσης «Δημιουργία του εργαστηρίου PIT STOP» στα πλαίσια υλοποίησης του έργου PIT STOP - Innovation Pathways for Urban development, του Προγράμματος Interreg V-A Ελλάδα – Ιταλία, 2014-2020 σύμφωνα με τη υπ. αριθ. πρωτ. **821/ 09-09-2019 ανακοίνωση** του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω ανακοίνωσή σας, σας υποβάλλουμε την προσφορά μας με τους κατωτέρω οικονομικούς όρους.

| **Αριθ.**  **Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου ΦΠΑ 24% (Αριθμητικώς)** |
| --- | --- | --- | --- |
| **Π.1** | ***Παροχή υπηρεσιών εγκατάστασης και παραμετροποίησης υπολογιστικών συστημάτων, δικτυακού και ηλεκτρονικού εξοπλισμού που θα περιλαμβάνει:***   * + 1. ***Εγκατάσταση μισθωμένης γραμμής Internet***     2. ***Εγκατάσταση και παραμετροποίηση ενός Ethernet Router (MIKRO TIK / ROUTER BOARD RB 2011 series)***     3. ***Εγκατάσταση και παραμετροποίηση ενός Ethernet Switch (HEWLETT PACKARD Enterprise)***     4. ***Απεγκατάσταση ενός Rack και τοποθέτηση νέου Server Rack (Rack 42 U – STEEL)***     5. ***Τοποθέτηση στο Rack, εγκατάσταση και παραμετροποίηση ενός εξυπηρετητή (DELL EMC Mod No 85CXY) και εγκατάσταση Windows Server 2016, Essentials. O εξυπηρετητής θα λειτουργεί ως file server, backup server, domain controller, κλπ.***     6. ***Εγκατάσταση εξωτερικού σκληρού δίσκου (SEAGATE Back Up Plus) για backup αρχείων χρηστών στο server***     7. ***Εγκατάσταση και σύνδεση UPS στο RACK και στο server***     8. ***Δημιουργία και ρύθμιση τοπικού δικτύου (ενσύρματου και ασύρματου) για όλες τις δικτυακές συσκευές.***     9. ***Εγκατάσταση στο τοπικό δίκτυο 12 ηλεκτρονικών υπολογιστών και εγκατάσταση των windows 10***     10. ***Εγκατάσταση σε 12 υπολογιστές λογισμικού (Οffice κλπ).***     11. ***Εγκατάσταση στο δίκτυο εκτυπωτών, δικτυακών συσκευών, Η/Υ, κλπ.***     12. ***Ρυθμίσεις δικτύου για αυτόματη λήψη backup και εβδομαδιαία επίβλεψη της καλής λειτουργίας του δικτύου.***     13. ***Τυχόν καλώδια δικτύου, πολύπριζα και άλλα υλικά επιβαρύνουν τον ανάδοχο.***     14. ***Τεχνική υποστήριξη για τουλάχιστον 1 έτος*** | **2.999,99** |  |
|  | ***ΣΥΝΟΛΟ*** | **2.999,99** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την επομένη της ημερομηνίας διενέργειας του διαγωνισμού.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)